Leegion Venemaa Vabadus

Venemaa vabaduse leegion (vene keeles Легион «Свобода России»; ukraina keeles Легіон «Свобода Росії») on Ukraina relvajõudude koosseisus olev väeüksus, mis koosneb Venemaa kodakondsusega vabatahtlikest ja Vene armeest deserteerunutest. Venemaa Vabaduse leegion moodustati Vene armee kompaniist (üle 100 inimese), mis läks vabatahtlikult üle Ukraina poolele. Kompaniiülema sõnul ühinesid nad 27. veebruaril 2022 Ukraina julgeolekuteenistuse abiga Ukraina poolega, et “kaitsta ukrainlasi tõeliste fašistide eest”. Samuti kutsus ta oma kaasmaalasi (Putini armee sõdureid) ühinema leegioniga, et päästa oma rahvas ja riik "alandusest ja hävingust". Leegioni esimesed vabatahtlikud alustasid individuaalset eelkoolitust 2022. aasta märtsi lõpus. Eelkõige harjutasid leegionärid Ukraina relvajõudude instruktorite juhendamisel Rootsi-Briti päritolu kaasaskantava tankitõrjesüsteemi NLAW kasutamist. Leegioni väljakuulutatud eesmärk on tõrjuda Venemaa sissetung Ukrainasse ja lõpuks kukutada Vladimir Putini režiim. 9. aprillil 2022 avaldas leegion Telegrami kanalil video, millel on näha, kuidas leegioni liikmed transpordivad Vene sõjavange Donbassist oma peakorterisse, kus neile pakutakse võimalust astuda vabatahtlikult leegioni ridadesse. 11. juunil 2022 sai teatavaks, et Gazprombanki peadirektori endine asetäitja Igor Volobujev, kes lahkus Venemaalt sõja puhkedes, on liitunud leegioniga. Leegion sõdib Donbassis ja viib Venemaa territooriumil läbi diversiooniakte. Leegioni sõdurid kannavad käisel valge-sini-valget värvikombinatsiooni. 1. juunil 2023 alustas Leegion sissetungi Venemaa Belgorodi oblastisse ja alustas lahinguid Šebekino linna piiril olevates külades. Vene võitlejad salvestasid videopöördumise, milles lubasid vabastada kogu Venemaa. Märtsis 2023 kuulutas Venemaa ülemkohus Leegioni Venemaa Vabadus terroristlikuks organisatsiooniks. Leegion tegi 5. juunil 2023 avaliku videopöördumise Wagneri grupi juhi Jevgeni Prigožini poole ettepanekuga vahetada Belgorodi oblasti lahinguis vangi langenud Vene sõjaväelased ja piirivalvurid Wagneri poolt kinnivõetud Vene relvajõudude 72. brigaadi komandöri alampolkovnik Roman Vinivitini vastu (tegelikult oli Vene Vabatahtlike Korpus juba teinud otsuse vangilangenud Ukraina poolele üle anda). https://www.unian.ua/war/brifing-rosiyskih-viyskovih-z-legionu-vilna-rosiya-yaki-voyuyut-za-ukrajinu-onlayn-translyaciya-novini-vtorgnennya-rosiji-v-ukrajinu-11773870.html "Arhiivikoopia". Originaali arhiivikoopia seisuga 8. aprill 2022. Vaadatud 8. aprillil 2022.{{netiviide}}: CS1 hooldus: arhiivikoopia kasutusel pealkirjana (link) https://t.me/legionoffreedom/85 https://novayagazeta.eu/articles/2022/06/11/former-gazprombank-executive-igor-volobuev-joins-the-freedom-to-russia-legion-within-the-ukrainian-armed-forces-news https://www.berliner-zeitung.de/politik-gesellschaft/russische-soldaten-gegen-putin-im-donbass-kaempfen-in-moskau-feuer-legen-li.225863 https://maailm.postimees.ee/7787204/venemaa-vabaduse-leegion-alustas-pealetungi-belgorodile RIA: Верховный суд признал легион "Свобода России"* террористическим, 16. märts 2023 Легион "Свобода России" обратился к Пригожину с предложением по обмену. focus.ua, 5. juuni 2023 СРОЧНОЕ обращение Легиона "Свобода России" к Пригожину. youtube.com, 5. juuni 2023 Leegion Venemaa Vabadus rakenduses Telegram